Ifølge Ekstra Bladet er Alexander Sørloths skifte til Crystal Palace meget tæt på at være på plads, og FC Midtjylland får op til 135 millioner kroner ud af handlen.

FC Midtjylland har afvist Crystal Palaces første bud på Alexander Søloth i omegnen af 75 millioner kroner, men nu har London-klubben næsten fordoblet buddet.

Ekstra Bladet skriver, at Sørloths skifte til Crystal Palace er meget tæt på at falde på plads, og at det indbringer FC Midtjylland op til 135 millioner kroner inklusiv bonusser.

Alexander Sørloth har i denne sæson scoret 10 Superliga-mål og leveret otte assists i de 19 kampe, han har spillet.